কংগ্রেস-সিপিএমের জোটবার্তা নিয়ে চর্চা শুরু হতেই পুরনো বন্ধুকে কাছে পেতে ঝাঁপাল তৃণমূল। মমতা বন্দ্যোপাধ্যায়ের সঙ্গে রাহুল গান্ধীর কতটা সুসম্পর্ক তা নিয়ে প্রকাশ্য সভায় দাঁড়িয়েই বোঝালেন সুদীপ বন্দ্যোপাধ্যায়রা। কংগ্রেস যে তাঁদেরকে ছাড়া কতটা অসহায় মমতা বন্দ্যোপাধ্যায়ের অনুপস্থিতিতে সংহতি দিবসে সেই বার্তাই দিলেন তৃণমূলের নেতারা।
 ওয়েব ডেস্ক: কংগ্রেস-সিপিএমের জোটবার্তা নিয়ে চর্চা শুরু হতেই পুরনো বন্ধুকে কাছে পেতে ঝাঁপাল তৃণমূল। মমতা বন্দ্যোপাধ্যায়ের সঙ্গে রাহুল গান্ধীর কতটা সুসম্পর্ক তা নিয়ে প্রকাশ্য সভায় দাঁড়িয়েই বোঝালেন সুদীপ বন্দ্যোপাধ্যায়রা। কংগ্রেস যে তাঁদেরকে ছাড়া কতটা অসহায় মমতা বন্দ্যোপাধ্যায়ের অনুপস্থিতিতে সংহতি দিবসে সেই বার্তাই দিলেন তৃণমূলের নেতারা। দু-হাজার এগারোয় জোট গড়ে সরকারে আসার পর সেই বন্ধুত্ব ভাঙতে সময় লেগেছিল মাত্র ছটা মাস। তারপর কংগ্রেসকে সাইনবোর্ড, সিপিএমের বি-টিম, কিছুই বলতে বাকি রাখেননি তৃণমূলের নেতারা। আজ সেই তাঁদের মুখেই হঠাত কেন কংগ্রেসকে নিয়ে এত চর্চা? শনিবারই, রাহুল গান্ধীর দূত সিপি যোশীকে প্রদেশ কংগ্রেস নেতারা বলে দেন, তৃণমূলের সঙ্গে জোট তাঁরা চান না। অধীর চৌধুরী-সীতারাম ইয়েচুরিদের কথায় স্পষ্ট, হাত ধরাধরির রাস্তা খোলা রাখছেন তাঁরা। কিন্তু, এ রাজ্যে কংগ্রেস কার হাত ধরবে তা বিধান ভবন নয়, ঠিক করবে হাইকমান্ড। রাজনৈতিক মহল বলছে, এ দিন সংহতি দিবসের মঞ্চ থেকে জনপথ আর তুঘলক রোডকে বার্তা দিলেন সুদীপ বন্দ্যোপাধ্যায়। একইসঙ্গে, বিধান ভবনের নেতাদের বোঝাতে চাইলেন, তৃণমূলকে ছাড়া দিল্লিতে কংগ্রেসের গতি নেই।